**Organizácia a podmienky výchovy a vzdelávania**

**Materská škola Kendice, pre školský rok 2020/2021**

**vypracovaný podľa** [**https://www.minedu.sk/manual-opatreni-pre-skoly-a-skolske-zariadenia/**](https://www.minedu.sk/manual-opatreni-pre-skoly-a-skolske-zariadenia/)

Cieľom dokumentu je stanoviť základné prevádzkové podmienky MŠ po dobu trvania pandémie ochorenia COVID-19 pre potreby dodržiavania proti epidemických opatrení a odporúčaní.

Upravujú iba tie základné prevádzkové podmienky, ktoré sa líšia alebo sú upravené nad rámec od štandardných podmienok vyplývajúcich zo školských, hygienických, pracovnoprávnych a ďalších predpisov

Prevádzka MŠ sa bude riadiť podľa odporúčaní v troch úrovniach – zelenej, oranžovej a červenej.

**Zelená fáza** predstavuje stav, kedy sa v materskej škole nevyskytlo žiadne podozrivé ani pozitívne dieťa či zamestnanec na ochorenie COVID-19 /bežný ranný filter/.

**Oranžová fáza** zachytáva situáciu, kedy sa v materskej škole vyskytlo dieťa alebo zamestnanec podozrivý na ochorenie COVID-19/ ranný filter , odporúčanie meranie TT/.

**Červená fáza** obsahuje zoznam opatrení pri dvoch a viac potvrdených pozitívnych prípadoch medzi deťmi alebo nepedagogickými pracovníkmi alebo jedným pedagógom /povinné meranie teploty/.

### Zákonný zástupca

* Zodpovedá za dodržiavanie hygienicko–epidemiologických opatrení pri privádzaní dieťaťa do materskej školy, počas pobytu v šatňovom/vstupnom priestore materskej školy a pri odvádzaní dieťaťa z materskej školy v zmysle aktuálnych opatrení Úradu verejného zdravotníctva SR **(nosenie rúšok, dodržiavanie odstupov, dezinfekcia rúk).**
* Rodič je povinný predložiť pri prvom nástupe dieťaťa do materskej školy **zdravotný dotazník a vyhlásenie** zákonného zástupcu dieťaťa pred začiatkom nového školského roka 2020/2021. Taktiež po každom prerušení dochádzky dieťa do materskej školy v trvaní viac ako tri dni predkladá písomné **vyhlásenie** /bezinfekčnosť/ o tom, že dieťa neprejavuje príznaky prenosného ochorenia a nemá nariadené karanténne opatrenie.
* [Priloha-3-Dotaznik-a-vyhlasenie-rodica.docx](https://cloud2c.edupage.org/cloud/Priloha-3-Dotaznik-a-vyhlasenie-rodica.docx?z%3A0xGiI2EVavb4LQz8rbb5Sb%2FgCM93IiEThrdVlJZ3zonAwsK1Vu8GYX6%2FQfUPjo%2Bo)
* [Priloha-4-Vyhlasenie-zakonneho-zastupcu-MS.docx](https://cloud1c.edupage.org/cloud/Priloha-4-Vyhlasenie-zakonneho-zastupcu-MS.docx?z%3AE5SVg%2FhpT87nu6y%2BRc1s7CTv%2FOGSa9Fwio74u02pKnqGBAhklUI2gux0eo4Acqv4)
* Dodržiava pokyny materskej školy, ktoré upravujú podmienky materskej školy na obdobie školského roku 2020/2021.
* Odovzdáva dieťa výhradne zamestnancovi materskej školy, nevstupuje do triedy.
* Od osoby sprevádzajúcu deti do materskej školy vo vonkajších a vnútorných priestoroch materskej školy celkový čas zdržiavania sa žiadame obmedziť na nevyhnutné minimum.
* **Do budovy MŠ vstupujú iba zdravé osoby s nasadeným rúškom!**
* Rešpektuje pravidlá zákazu nosenia hračiek a iného materiálu alebo pomôcok z domáceho prostredia do materskej školy, stanovené riaditeľom materskej školy.
* V prípade, že u dieťaťa je podozrenie alebo potvrdené ochorenie na COVID-19, bezodkladne o tejto situácii informuje príslušného vyučujúceho a vedeniu MŠ. Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za nedodržanie týchto podmienok je dieťa zo školy vylúčené.
* Materskú školu navštevujú len deti z rodín, ktoré nie sú v karanténe.

Prosíme, aby ste dodržiavali príchod a odchod z MŠ:

* **deti prichádzajú do MŠ : do 8:00 hod,**

 **odchádzajú : do 16:30 hod.**

* **v priestoroch používať návleky ( môžu byť aj vlastné) / zákaz chodiť na boso/.**

**Organizácia a obsah predprimárneho vzdelávania**

* V závislosti od poveternostných podmienok sa prevažná väčšina aktivít s deťmi a pre deti organizuje v exteriéri, či už v areáli materskej školy, alebo mimo neho, podľa podmienok materskej školy.
* Pri pobyte v interiéri a v exteriéri materskej školy deti nemusia nosiť rúška.
* Zvýšenú pozornosť je potrebné venovať rozvíjaniu a upevňovanie hygienických návykov osobitne pred stravovaním a po príchode zvonku. Je potrebné dbať na to, aby si deti osvojili návyk umývať si ruky efektívnym spôsobom, ktorý zamedzuje prenos nákazy.
* Pracovníci materskej školy podľa svojho uváženia a možností zabezpečia rozptyl medzi deťmi pri hrových aktivitách, vzdelávaní i oddychu.

### Opatrenia materskej školy v rámci prevencie nákazy COVID-19

**Opatrenia majú smerovať ku implementácii odporúčaní Úradu verejného zdravotníctva založené na princípe ROR - Rúško, Odstup, Ruky.**

Ranný zdravotný filter sa vykonáva podľa štandardných pravidiel, prípadné meranie telesnej teploty deťom v rámci ranného filtra sa odporúča. Ak sa škola rozhodne vykonávať v rámci ranného filtra meranie teploty, túto nikde nezaznamenáva a nespracováva.

Materská škola, v  prípade podozrenia na akútne ochorenie (nielen na COVID-19), dieťa nepreberie.

V miestnosti, kde sa zdržujú osoby, je zabezpečené časté a intenzívne priame vetranie.

**Bezpečnosť a ochrana zamestnancov**

* Pri vstupe do budovy, každý zamestnanec si vykoná dezinfekciu rúk,
* **nosenie rúšok** na pracovisku podľa pokynov RÚVZ
* v miestnosti, kde sa zdržuje skupina, je zabezpečené časté a intenzívne vetranie.

**Hygiena a dezinfekcie priestorov**

* priestory materskej školy a hygienické zariadenia, ako aj hrové prvky v exteriéri sa dezinfikujú dvakrát denne a podľa potreby aj opakovane,
* osobitná pozornosť sa venuje dezinfikovaniu šatňových/vstupných priestorov, do ktorých vstupujú sprevádzajúce osoby; rovnako dezinfikovaniu dotykových plôch, kľučiek, vypínačov, zábradlia a ich okolia,
* toalety sú vybavené mydlom v dávkovači a papierovými obrúskami,
* harmonogram hygieny a dezinfekcie priestorov ŠJ a jedálne sú uvedené v dodatku prevádzkového poriadku ŠJ.

Dané usmernenie je dodatkom prevádzkového poriadku Materskej školy Kendice, č.333, 082 01 Kendice.

Dátum: 25.08.2020 Vypracovala: Mgr. Ľubica Skubeňová

 riaditeľka školy